open-index/open-wikipedia-markdown huggingface dataset:
Tulang selangka

**Tulang selangka** (hurup Arab Gundul: تولڠ سلڠکه; Latin: *clavicula*) entu tulang panjang nyang bagèan deri bahu. Ni tulang nyangcangin lengen ama bagèan awak utama. Ni tulang nyangga tulang welikat èn ngebantu lengen gelayutan. Ni ngeja lengen kena gerak-gerak ke mana-mana. Tulang selangka dikeja deri tulang nyang kaya' sabut èn dibungkus ama cangkrang tulang nyang parku. Banyakan héwan nété' èn laèn-laèn héwan tulang geger darat gableg tulang selangka.

## Ruju'an
Tumbuan

**Tumbuan** (hurup Arab Gundul: ) atawa **senduduk** (hurup Arab Gundul: ) ièlah atu deri lima kerajaan gedé mahluk idup. Taneman entu èukariot empan-sendèwèk (*autotrof*), artinya gableg sèl nyang pernik, èn ngeja makanannya sendèwèk. Biasanya, dia kaga' bisa pecicilan ke sono ke mari, mandeg baé bisanya (kecuali tumbuh nengjak ke atas).

## Ruju'an
Tundanan

**Tundanan** (hurup Arab Gundul: توندنن) atawa **rèl** (hurup Arab Gundul: ريل) atawa **lin** **sepur** (hurup Arab Gundul: لين سفور) entu atu sèt dua sap waja panjang nyang jèjèran. Tundanan dipaké ama sepur kanggo bakal nambangin orang ama barang deri atu tempat ke laèn tempat. Sering pisan ada lebi deri atu jalur di atu lin tundanan. Misalah, sepur ngètanin liwat tundanan nyang atu, nyang ngulonin liwat nyang atunya lagi.

## Ruju'an
Tun Indonésia

**Tun** (hurup Arab Gundul: ) atawa **pèrak** (hurup Arab Gundul: ) atawa lengkepnya **tun Indonésia** (hurup Arab Gundul: ) atawa sekarang lebi bekèn digero **rupiah** (hurup Arab Gundul: ) ièlah mata duit resmi nyang dipaké di Kiblik Indonésia. Ni mata duit dicitak ama diatur pemakéannya ama Bang Indonésia dengen kode ISO 4217 **IDR**. Kalu di basa saban sarian, orang kita bilangnya duit koinan entu duit "kentringan" atawa "pèrak". Cetun (1 rupiah) kepasi jadi cepé' sèn, biar sekarang udah apkir, kecuali di penyatetan ama pembukuan bang.

## Ruju'an
Tundanan atu

**Tundanan atu** (basa Inggris: *Monorail*; hurup Arab Gundul: توندانن أتو) atawa **rèl atu** (hurup Arab Gundul: ريل أتو) entu gandaran nyang maké tundanan (rèl) atu baé. Pemakén tundanan atu entu bakal gandaran di lapangan udara. Laènnya entu, tundanan atu gè dipaké bakal sistim sepur dengen isi penumpak sedeng. Ada dua macem tundanan atu, nya'entu tundanan atu sadel/sèla (*pelana*) èn tundanan atu gerandulan. Tundanan atu entu ukuran sepurnya entu gedéan deri dia punya tundanan. Sokanannya tundanannya dikeja deri beton èn entu sepur punya roda dikeja deri karèt, jadi ora panting gandèng kaya sepur biasa. 

## Ruju'an
Turki

**Turki** (hurup Arab Gundul: تركى) atawa **Turkiah** (hurup Arab Gundul: تركية; basa Turki: *Türkiye*) atawa resminya **Kiblik Turki** (hurup Arab Gundul: کبليک تركى; basa Turki: *Türkiye Cumhuriyeti*) entu atu negara anterbenua nyang kebanyakannya ada di Semenanjung Anatoli di Asia Kulon, èn sebagèan kecit di Semenanjung Balkan, di Èropa Kidul-wètan. Ni negara watesan ama Laot Item di lornya; Géorgi – di belah lor-wètannya; Lemènder, Asèrbaijan, èn Iran – di blètannya; Irak – di belah kidul-wètannya; Suriah èn Laot Tenga – di bekidulnya; Laot Égé – di bekulonnya; srènta Yunani èn Bulgari – di belah lor-kulonnya.

Turki entu atu kiblik. Ada 81 propinsi di Turki. Turki punya mata uang nama lira Turki. Adapun hopstadnya entu Angkara, atu kota di wilayah sintrem, nama Anatoli. Mar, sintrem budaya èn èkonominya entu ada di belah Èropanya, ya'entu di Stambul.

## Ruju'an
Turekmènistan

**Turekmènistan** (hurup Arab Gundul: توركمنستان; basa Turekmèn: *Türkmenistan*; basa Rus: Туркменистан *Turkmenistan* atawa Туркмения *Turkmeniya*) atawa **Negeri Turekmèn** (hurup Arab Gundul: نݢرى تورکمن) entu negara kecempèt di Asia Tenga, watesan ama Kasakstan di belah lor-kulon, Usbèkistan di blèlir, blètan, ama belah lor-wètan, Apganistan di belah kidul-wètan, Iran di beludik èn belah kidul-kulon, serènta Laot Kaspi di bekulon. Dia punya hopstad ama kota paling gedé – Asgabad. Mayoritèt deri dia punya penduduk entu agamanya Selam, sekitar 93%.

Nah, kalo orang Turekmènistan, digeronya **orang Turekmèn** (hurup Arab Gundul: اورڠ تورکمن).

## Ruju'an
Tustèl

**Tustèl** (hurup Arab Gundul: توستل) atawa **kodak** (hurup Arab Gundul: كودک) atawa **jeprètan** (hurup Arab Gundul: جفرتن) atawa **kamèra** (hurup Arab Gundul: كاميرا) ya'entu peranti nyang suka dipaké bakal njeprat-jeprèt benda kaya' pu'un, orang, awan, bianglala, èn laèn-laènnya. Kalo basa Latènnya mah *camera obscura* nyang artinya "pangkèng kereng", nyang ditemuin ama Ibnu Haètam atawa *Alhazen* kira-kira pas taon 1000 Masèhi nyang liwat.

## Ruju'an
Tunis

**Tunis** (hurup Arab Gundul: تونس; basa Arab: تونس *Tūnis*; basa Prasman: *Tunisie*) atawa **Kiblik Tunis** (hurup Arab Gundul: کبليک تونس; basa Arab: الجمهورية التونسية *al-Jumhūriyyah al-Tūnisiyyah*; basa Prasman: *République tunisienne*) entu negara nyang paling lor di Aprika. Ni negara – bagèan deri wilayah Magrib di Aprika Lor, watesan ama Aljajaèr di kulon ama kidul-kulon, Libi di kidul-wètan, èn Laot Tenga di blèlir ama blètan. Ni negara mashur ama atu situs arkéolohis Kartago nyang sedari abad ke-9 SM, serènta Mesigit Agung Gérawan. Ni negara ngejembar ampé 163.610 km2 (63.170 mi2) èn pendudukah 12,1 juta. Adapun ni negara punya hopstad nama Tunis nyang ada di panté lor-wètannya, ngambil deri nama negaranya.

## Ruju'an
Tuwalu

**Tuwalu** (hurup Arab Gundul: تووالو; Inggris: *Tuvalu*; Tuwalu: *Tuvalu*) entu negara nyang letaknya di di Oséani. Ni negara punya hopstad Punaputi. Ni negara jenggarnya cuman 26 km2 (10 mi2) doang. Di sono, ada barang 11.900 orang doangan nyang tinggal di mari. Adapun dia punya basa resminya entu basa Tuwalu ama basa Inggris.

## Ruju'an
Twice

**Twice** (urup Hangel: 트와이스; tuker urup: Tewaise; urup Arab Gundul: توايس) entu paguyuban gending wadon deri Koréa Kidul nyang dikeja JYP Entertainment. Enni paguyuban ada punya anggota 9 orang, ya'entu: Nayòn, Jòngyòn, Momo, Sana, Jihyó, Mina, Dahyòn, Chéyòng, èn Ziyu. Twice dikeja liwat atu acara tipi nyang judulnya Sixteen èn *debut* tanggal 20 Oktober 2015.

Twice jadi bekèn di taon 2016 lantaran tembang "Cheer Up" nyang naèk jadi rèngking nomor wahid di Gaon Digital Chart èn jadi tembang paling laku di entu taon. Selaèn entu, entu tembang juga menaning "Song of the Year" di acara Melon Music Awards èn Mnet Asian Music Awards. Dia punya tembang lanjutannya, "TT", deri album cilik ketiga nyang judulnya Twicecoaster: Lane 1 juga jadi nomor wahid di Gaon selama 4 minggu terus-terusan. Enni album cilik entu album paguyuban gending wadon Koréa paling laku di taon 2016. Dalem wayah 19 bulan abis *debut*, Twice uda ngejual lebih deri cetiaw lebih salinan deri empat album cilik èn satu album istiméwanya. Di taon 2019, dia jadi paguyuban gending wadon Koréa paling laku kalo diliat deri sejarah pergendingan Koréa. Mulain bulan Juli 2020, enni paguyuban gending wadon uda ngejual album lebih deri 9 tiaw di Koréa Kidul èn Nipong. Di taon 2020, Twice nandatanganin kerja sama ama Republic Records bakal promosi di Amrik Serèkat sebagé bagéan deri kerja sama dia ama JYP Entertainment.

## Ruju'an
Tèhel

**Tèhel** (hurup Arab Gundul: تيهل) atawa **ubin** (hurup Arab Gundul: اوبين) nya'entu benda cèblèk nyang sokanan bentuknya pasagi atawa pasagi panjang. Tèhel entu potongan nyang dikeja deri keramik, batu, besi, atawa lempung bakaran, atawa beling. Lumbrahnya, dipaké bakal ngurubin atawa ngelapisin atep, lanté, tèmbok, atawa barang èntèng kaya' *perlite*, kayu, atawa *wol mineral*. Tèhel sokanan dipaké bakal tèmbok atawa plapon.

## Ruju'an
Tèktokan

**Tèktokan** (hurup Arab Gundul: تقتوقن; setilah ilmiah: *refleksi*) ièlah pengrobahan arah rèmbèt cahaya ke arah sisi asalnya seabisnya nubruk keleng dua penenga.

## Ruju'an
Tèmbok

**Tèmbok** (urup Arab Gundul: تمبوق) entu atu bentukan lepeg nyang watesin èn kot-kotan ngelindungin atu tempat. Lumbrahnya, tèmbok watesin atu bangunan èn ngukuhin bentukan laènnya, watesin pangkèng dalem atu wangunan jadi pepangkèngan, atawa ngelindungin atu pangkèng deri alam jaba. 3 macem utama tèmbok entu tèmbok wangunan, tèmbok watesan, èn tèmbok penahan.

Tèmbok wangunan ada punya dua kegunaan utama, nya'entu ngukuhin lotèng èn atap, ngeleng pangkèng, serènta ngelindungin deri mas'alah alam èn cuaca. Tèmbok watesan nyangkup tèmbok keresian, tèmbok tengeran wates, serènta tèmbok kota. Enni macem tèmbok kot-kotan hèsè dibèdain ama jaro. Tèmbok penahan ada gunanya jadi penahan tanah, watuan, atawa aèr èn gableg bewujud bagéan luaran atawa jeroan hatu wangunan.

## Ruju'an
Bola tampèl

**Bola tampèl** (hurup Arab Gundul: بول تمفيل) atawa **tènes** (hurup Arab Gundul: تينس) atawa entu gerak badan nyang dimaènin ama dua pemaèn atawa dua gacoan orang nyang masing-masing dua orang pemaèn. Pemaèn nyang rangkep bisa lanang-lanang, wadon-wadon, atawa campur lanang-wadon. Saban pemaèn maké bèt bakal mukul bolanya. Ni gerak badan punya penuju entu maènin bola biar bolanya kaga' gableg ditampèlbalikin ama musuh.

## Ruju'an
Tèprak

**Tèprak** (urup Arab Gundul: تيفرق) atawa **dèmprak** (urup Arab Gundul: ديمفرق) atawa **èngklè**' (urup Arab Gundul: اڠکليئ) entu permaènan tradisionil nyang maké bité bakal dilèmpar terus jalan. Enni permaénan biasanya dilakonin ama paling dikit dua orang.

## Sejarah
Enni permaènan bisa ditemuin di macem-macem daéra di Indonésia, bisa ketemu di Sumatra, Jawa, Bali, Kalimantan, èn Sulawési. Saban daéra ada punya namanya sendèwèk. Ada kepikiran kalo enni nama permaénan asalnya deri "*zondag-maandag*" nyang asalnya deri negeri Welanda èn ngemparag di daéra nusantara pas jama kumpeni.

Di Betawi, enni permaénan dinamain tèprak èn biasanya dimaénin ama bocah wadon. Enni permaènan mirip ama nyang dimaènin di Kerajaan Manunggal. Di sono disebut *hopscotch*.

## Ruju'an
Tuyul

**Tuyul** (hurup Arab gundul: تويل) ya'entu atu tahayul di pulo Jawa. Di Malésia, Tuyul dikenal sebagé *Toyol*. Tuyul entu sétan nyang wujudnya kaya' bocah atawa orang kecit sekali nyang palanya gundul. Tuyul diperéntah ama majikannya dimènta' bakal nyatut orang punya duit. Sejarawan ada punya pikir kalo tuyul entu ada lantaran ketimpangan nyang ada di masarakat antara tuan tanah ama pedagang. Enni kejadi lantaran sétan dianggep paling gampil dijadiin wasilah bakal ngatasin masalah di masarakat, apalagi masalah ékonomi.

## Ruju'an
Tulang belajeg

**Tulang belajeg** (hurup Arab Gundul: تولڠ بلاجݢ) atawa **bebajeg** (hurup Arab Gundul: بباجݢ) atawa **tulang betis** (hurup Arab Gundul: تولڠ بتيس) atawa **tulang wetis** (hurup Arab Gundul: تولڠ وتيس) atawa **tulang basah** (hurup Arab Gundul: تولڠ باسه) atawa **balung tunggal** (hurup Arab Gundul: بالوڠ توڠݢل) atawa **lanjaran** (hurup Arab Gundul: لنجرن) entu tulang nyang adanya di belakangnya tulang bencurang di tungké bawah, pasnya di bagèan betis. Tulang belajeg kecangcang ama tulang bencurang di bagèan atas ama bawahnya. Tulang belajeg ukurannya rada kecilan ketimbang tulang bencurang èn juga' tulang nyang paling ramping deri semua tulang panjang.

## Ruju'an
Téori kongkalikong

**Téori kongkalikong** (hurup Arab Gundul: تيورى کڠکاليکوڠ) atawa **téori seturuan** (hurup Arab Gundul: تيورى ستوروان) atawa **téori patgulipat** (hurup Arab Gundul: تيورى فتݢوليفة) entu ceritra kataan orang nyang bilang kalu atu komplotan ("tukang kongkalikong" atawa "tukang seturu" atawa "tukang patgulipat") udah pada mepakat ("kongkalikong" atawa "seturu-seturuan" atawa "patgulipat") bakal ngelakonin kelakuan kaga' bener ama kaga' aci terus ngumpetin itu kejaan deri halayak. Téori kongkalikong biasanya gableg bukti cuman sekelemit, malah ora acan. Banyak téori kongkalikong nyang pada bilang kalu atu peristiwa sejarah kejadian lantaran itu tukang-tukang kongkalikong pada.

## Ruju'an
Tési

**Tési** atawa **tisi** (hurup Arab Gundul: تيسى) atawa **sèndok** (hurup Arab Gundul: سندوق) atawa **camca** (hurup Arap Gundul: چمچا) entu peranti bakal madang. Kalo di negara-negara Kulon, tési biasanya pada dipaké bakal makan nyang aèr-aèr, kaya' soto ama yogut. Bisa juga' ni peranti dipaké bakal ngudek. Kalo di kita, tési mah sering pisan dipaké bakal dahar nasi. Orang pada paké ni tési saban ari. Ada juga' makanan padet laènnya nyang digares paké tési, kaya' séréal ama ès krim. Cèntong sayur entu tési madang punya pèrsi gedénya nyang bakal nyeduk sayuran, setup, atawa laèn-laèn makanan.

Ada banyak macem jenisnya tési. Kalo di Kulon, segala paké dibèda-bèdain dah tu tési, kaya' sèndok cemilan, sèndok soto, sèndok bocah, sèndok té, sèndok makan, èns. Kalo di kita, orang biasanya mah ampir segala macem pungsi gè' makénya tésinya sama bé. Ada juga' malahan orang nyang ngumpulin tési bakal kolèksi nyang kalo dijual bisa dapet duit banyak. Hata, ada tukang gending nyang maké tési jadi dia punya alat gending bakal gegendingan, kaya' kestanyèt atawa kècrèkan.

Tési mah sebenernyah udah dipaké semprakan jaman Batu Kolot (Paléolitikum). Orang-orang jaman prasejarah, engkalé, pating maké kerang atawa potèsan kayu bakal jadi sodokan makan atawa tési. Di basa Yunani ama Latin, kata tési dua-duanya deri kata *cochlea* 'kerang kéong nyang mbunder'. Adapun kata *spoon* dalem basa Angelsaksis artinya 'potèsan atawa potèkan kayu'.

## Ruju'an
Tété'

**Tété**' (hurup Arab Gundul: تيتئ) atawa **susu** (hurup Arab Gundul: سوسو) entu orhan awak bagèan atasnya dada deri macem héwan nété', masup juga' manusia. Béda deri nyang lanang, tètè' héwan nété' wadon gableg kelanjer susu nyang gunanya ngompa susu bakal bayinya.

Lanang juga' gableg tètè'. Bentukannya mah medu, cuman rada kecilan, èn kaga' bisa kanggo bakal nété'in. Lanang punya tètè' biasanya kaga' bakal nguarin susu, cuman bisa rada gedéan èn ada susunya kalu ada penyakit atawa kalu ada pengopènan kesèhatan liwat hormon.

## Ruju'an
USS Tang (SS-306)

**USS ''Tang'' (SS-306)** entu kapal selem kelas Balao, Amrik Serèkat punyè, nyang dibikin amè Mare Island Naval Shipyard. Ni kapal kelebu pas taon 1944.
Ubel-ubel

**Ubel-ubel** (hurup Arab Gundul: اوبل٢) atawa dalem basa aslinya ***dastār*** (Panjab: ਦਸਤਾਰ/دستار, deri Parsi: دستار) nyang asalnya deri *dast-e-yār* "tangan Tuhan" entu udeng-udeng nyang dipaké ama orang Sik. Ni kata asalnya deri basa Parsi liwat basa Panjab. Di basa Parsi, *dastār* artinya bisa sebarang udeng-udeng. Ni kata masup ke basa Melayu, terus masup ke basa Betawi jadi **dèstar** (hurup Arab Gundul: دستر) nyang artinya juga 'udeng-udeng'.

## Ruju'an
Ucis

**Ucis** (hurup Arab Gundul: اوچيس) entu munisi (patrum) punya bagèan nyang paèdahnya bakal nyuled obat bedil biar itu obat bedil meledak èn ngeja ungkulan bakal nglontarin proyèktil pèlor.

## Ruju'an
Udara

**Udara** atawa **hawa** entu campuran gas nyang cenggableg di muka bumi. Udara ora kentara, ora baunya, èn ora kerasa. Kewontenan udara cuman bisa kentara deri siuran angin nyang ngoyak-ngoyak barang. Udara keitung atu wujud sumber daya alam lantaran ada punya banyak kegunaan bakal mahluk idup.

## Ruju'an
Udel

**Udel** (hurup Arab Gundul: اودل) atawa **puser** entu atu tenger lubang nyang ketutup di atasnya bero', nyang dibuat sengaja kapan ari-ari tepo èn dipongès deri bero'nya bayi nyang baru lair biar lepas ari-arinya pas udah nongtot ari-arinya. Kabèhan mahluk héwan nété' nyang gableg ari-ari bakal gableg udel. Di binatang, umumnya, udel cuman kiatan kaya' garis tipis nyang nyaru.

## Ruju'an
Uganda

**Uganda** (hurup Arab Gundul: اوݢندة; Inggris: *Uganda*; Swahili: *Uganda*) atawa resminya **Kiblik Uganda** (hurup Arab Gundul: کبليک اوݢندة; Inggris: *Republic of Uganda*; Swahili: *Jamhuri ya Uganda*) entu negara nyang letaknya di Aprika Wètan. Ni negara kecempèt ama laèn negara, jadinya kaga' punya laot. Ni negara punya hopstad Kampala. Ni negara jenggarnya 236.040 km2 (91.140 mi2). Di sono, ada barang 32.369.558 orang nyang tinggal di mari. Adapun dia punya basa resmi entu basa Inggris ama basa Swahili, èn juga' ada laèn-laèn basa daèrah nyang dianggep ama negara.

## Ruju'an
Ujan Gerimis

**Ujan Gerimis** (hurup Arab Gundul: اوجن ݢريمس) nya'entu tembang atu nyang makéin basa Betawi jadi basa tetembangannya. Enni tembang dikeja ama Benyamin Suaèb. Enni tembang dicanyiin ama Benyamin Suaèb èn Nyonya Ida Rohyani. 

## Ma'na tembang ''Ujan Gerimis''
Kata-kata di dalem tembangnya rèngkes èn banyol pisan nyang jadi hasnya tembang kejaan Benyamin Suaèb. Ampé enni wayah enni tembang masing dikerunguin ama orang-orang lantaran lakon dia punya maèn, nya'entu Si Doel Anak Sekolahan.

Enni tembang *Ujan Gerimis* ada punya pesen kehidupan unggalan sari nyang ngerèngkes pantung banyolan basa Betawi. Nah kalo pesen nyang dibilang ama enni tembang kudu mèsem tong mèwèk èn ngajog baé, wabilkusus mas'alah cecintaan atawa bobotoan.

## Kata-kata tembang ''Ujan Gerimis''
Enni di bawa entu kata-kata tembang *Ujan Gerimis* kejaan Benyamin Suaèb.

## Ruju'an
Ukrain

**Ukrain** (hurup Arap gundul: اوكراين; basa Ukrain: Україна *Ukraïna*, pengucapan: [ʊkrɐˈjinɐ]) atawa mashur juga' **Ukraina** (hurup Arap gundul: اوكراينا) ada satu negara di Èropa Wètan. Ni negara watesan ama Ruslan di belah lor-wètan, Ruslan Puti di belah lor-kulon, Polen èn Slowaki di bekulon, srènta Honggeré, Ruméni, Moldawi, èn Transnistri, atu negara nyang mroklamirin dèwèk, di belah kidul-kulonnya. Di kidulnya, ada Laot Item.

Ukrain entu negara kiblik. Dia punya hopstad – Kiip (hurup Arap gundul: كييف; basa Ukrain: Київ *Kyïv*). Dulunya, ni negara pernah jadi bagèan Uni Sowièt sedari tahon 1922 ampé 1991.
## Pembagèan Ukrain
Ukrain dibagi jadi 24 *oblast* (kukuan) èn atu Kiblik Otonomi Kriméa.

## Kota-kota gedé di Ukrain

* Kiip (sempragan akir abad ke-9 jadi sintrem Negeri Rus Kièwiah; mulain kemerdékaan Ukrain tahon 1919 ampé sekarang jadi sintrem negara Ukrain merdéka)
* Harkip (pernah jadi Ukrain punya sintrem selamanya 1919—1934)
* Denipro
* Odésa
* Saporijiah/Saporojiah
* Lèmbereh

## Ruju'an
Ugel-ugelan

**Ugel-ugelan** (hurup Arab Gundul: اوݢل٢ن; Latèn: *patella*) ièlah tulang nyang bentuknya segitiga terus tebel nyang bakalannya nyendi ama tulang paha. Gunanya entu bakal ngebrèngkos ama nglindungin sendi dengkul.

## Ruju'an
Ujan

**Ujan** (hurup Arab Gundul: اوجن) entu semacem penggrujugan. Penggrujugan ièlah segala macem aèr nyang jato deri awan di langit, kaya' ujan, batu ès, ama salju. Ni diukur paké alat ukuran ujan. Ujan entu bagèan deri pengiteran aèr.

Awan bakal sering nyerep asep bakal ngeja ujan, biasanya diparan sebagé "binatu alam" lantaran ni prosès.

Berapa tempat gableg ujan nyang sering. Ni ngeja utan ujan. Sebagèan laènnya cuman sekelemit doang ujannya, mangkanya jadi gurun dah tu.

Kalo tu ujan langsung brug gedé, bisa-bisa kelebu pada dah. Kalu di lèrèng-lèrèngan, bisa-bisa longsor.

## Ruju'an
Umar bin Hatab

**Umar bin Hatab** (hurup Arab Gundul: عمر بن خطاب; Arab: عمر بن خطاب *ʿUmar b. Khaṭṭāb*) ada kalipah kedua deri empat Kalipah Rasidin, abisnya Abu Bakar Sidik. Pas dia punya jaman pemerèntahan, Umar udah ngelèbarin dia punya kekuasaan ampé ke Mesir, Irak, èn Palestèn. Kalipah Umar ièlah kalipah nyang paling banyak nyawabnya di gutekan Jajirah Arap èn juga' udah naklukin Bétulmegedis. Kalipah Umar wapat pas mau sembahyang subuh di mesigit dibunu ama Abu Lu'lu'ah Pirus deri Parsi. Dia punya kepemimpinan abis ntu dilanjutin ama Usman bin Apan.

## Ruju'an
Ula

**Ula** (urup Arab Gundul: اولا) entu sebarung héwan ngeloso nyang ora kakinya èn badannya manjang ama nali. Ula ngamprag ampé seantèro dunia. Èlmu punya kata, sekabèh macem ula dibarungin ke dalem atu anak-*ordo*, nya'entu *Serpentes* èn ula gè' jadi anggota deri *ordo Squamata* (héwan ngeloso pas-pasan) barengan ama kadal. Cumanan, ula (*Serpentes*) sendèwèk dipasihin ke penyabangan klade (*Ophidia*), nya'entu sebarung héwan ngerayap nyang gableg/ora kaki, nyang awaknya manjang, èn ada punya jogrogan nyang béda ama kadal.

## Ruju'an
Umrup

Di ubung-ubungan, kaya' radio ama tipi, **umrup** (hurup Arab Gundul: امروف) artinya ngirim inpormasi kaya' acara tipi atawa gending secara lèstrik ke penongton nyang jembar belatakan di mana-mana. Itu inpormasi dikirim liwat udara dalem bentuk gelombang radio, liwat kabel, atawa liwat satelit ubung-ubungan, èn entakonoh, itu penongton tipi atawa pendenger radio nyomot itu sinyal maké dia punya perangkat tipi atawa penerima radio. Gugliemo Marconi – nyang nemuin télégrap sonderkabel. Bulan Désèmber tahon 1901, dia mancarin sinyal radio nyang pertama nglantasin Laotan Atlantik. Ni deri ujung ke ujung. Penjajalan paké pengumrupan suara dimulain tahon-tahon abisannya, èn melingsat cepet tahon 1920-an.

## Ruju'an
Ungkluk

Dalem petilan awak orang, **ungkluk** (hurup Arab Gundul: اوڠکلوق) atawa **betis** (hurup Arab Gundul: بتيس) atawa **wetis** (hurup Arab Gundul: وتيس) entu tungké punya bagèan bawa. Dalem sistim sepir, ungkluk ada ubungan ama ruangan belakang tungké. Di itu ruangan belakang, dua sepir paling gedé nyang bekèn sebagé sepir ungkluk, ngènclèk ama tetungkak liwat urat bedidang. Berapa sepir laènnya nyang kecilan ngènclèk ama dengkul, mè' kaki, ama jeriji kaki.

## Ruju'an
Uniwersitèt

**Uniwersitèt** (hurup Arab Gundul: ) atawa **sekolaan tinggi** (hurup Arab Gundul: ) ya'entu tempat bakal belajar dalem trap pendidikan tinggi nyang ngangsrongin gelar belajar dalem macem-macem rungkun atawa pak. Uniwersitèt juga nanjain program sarjana èn abissarjana.

## Uniwersitèt di Indonésia

* Uniwersitèt Negeri Jakarta
* Uniwersitèt Indonésia
* Uniwersitèt Gajah Mada

## Ruju'an
Uniwersitèt Andalas

**Uniwersitèt Andalas** (Indonésia: *Universitas Andalas*, disingket **Unand**) entu atu uniwersitèt negeri di Padang, Sumatra Kulon, Indonésia.

## Ruju'an
* Situs web resmi
Umrup-umrupan

**Umrup-umrupan** (hurup Arab Gundul: امروف٢ن; Inggris: *podcast*; Indonésia: *siniar*) entu atu cara bakal ngampar-amparin inpormasi dalem bentuk berekas dedengeran digital. Orang sering bisa langganan, nyomot, ama ngedumanin umrup-umrupan maké kumpiuter ama ndengerin tu pada paké penyetèl MP3.

Umrup-umrupan pating mèmper ama berita radio atawa acara perhadring umrupan. Berapa orang maké laèn bentukan umrup-umrupan kaya' ceritra rèrod-rèrodan, tampil bodoran, kuliah, atawa kitab dengeran.

## Ruju'an
Uncluk-unclukan

**Uncluk-unclukan** (hurup Arab Gundul: اونچلوق٢ن; Inggris: *improvisation*) nya'entu jalannya penyusunan tembang, sair atawa nyanyian, seni lakon èn laèn sebagénya sonder siap-siapan atawa langsung kaga' paké mikir lama-lama.

## Ruju'an
Uniwersitèt Bristol

**Uniwersitèt Bristol** (hurup Arab Gundul: اونيورسيتت بريستول; Inggris: *University of Bristol*) nya'entu atu uniwersitèt di Bristol, Inggris. Ni uniwersitèt dikeja liwat piagem raja tahon 1909, èn lembaga keruhunnya, Uniwersitèt Kolése, Bristol, udah ada semprakan tahon 1876.

## Ruju'an
Uniwersitèt Gajah Mada

**Uniwersitèt Gajah Mada** nyang pèndèk lèternya **UGM** nya'entu atu uniwersitèt di D.I. Yogyakarta, Indonésia.

## Ruju'an
Uniwersitèt Indonésia

**Uniwersitèt Indonésia** (hurup Arab Gundul: اونيورسيتت اندونيسي; basa Indonésia: *Universitas Indonesia*, disingket **UI**) entu atu uniwersitèt negeri di Dèpok, Jawa Kulon èn Salèmba, Jakarta, Indonésia. Ni – atu deri lembaga-lembaga didikan trap ketiga nyang paling tua di Indonésia (atawa dulunya masing Hindia Nèderlan kapan UI pertama dikeja), èn ni dirèken jadi salah atu uniwersitèt nyang paling ajib di Indonésia, selaènnya Uniwersitèt Gajah Mada èn Institut Tèhnolohi Bandung. Dalem pemeringkatan *the 2024 QS World Universities Ranking*, UI diperingkatin nomor 1 di Indonésia, 49 di Asia, èn 237 di dunia.

## Ruju'an
Uniwersitèt Harwat

**Uniwersitèt Harwat** (hurup Arab Gundul: اونيورسيتت هرورد; Inggris: *Harvard University*) ièlah atu uniwersitèt partikelir di Kèmbrit, Masacusèt, èn atu anggota deri Liga Ojot. Ni uniwersitèt awalnya mulain ari bulan 8 Sèptèmber 1636 èn jadi uniwersitèt paling bangkot seantéro Amrik Serèkat.

## Ruju'an
Uniwersitèt Kaliporni di Bèrkeli

**Uniwersitèt Kaliporni di Bèrkeli** (hurup Arab Gundul: انستيتوت کاليفورنى دبرکلى; Inggris: *University of California, Berkeley* atawa *UC Berkeley*) atawa singketnya **Bèrkeli** (hurup Arab Gundul: برکلى; atawa *Cal*) ièlah atu uniwersitèt gedé di Bèrkeli, Kaliporni, Amrik Serèkat. Uniwersitèt nyang paling tua deri sepulu kampus gedé nyang berayaan ama Uniwersitèt Kaliporni nama Bèrkeli nanjain barang 300 program sarjana ama abissarjana di cabang keèlmuan nyang roncèt. Ni uniwersitèt jenggarnya 6.651 aker dengen kampus sintrem nyang sekitaran barang 200 aker.

## Ruju'an
Uniwersitèt Oksporet

**Uniwersitèt Oksporet** (hurup Arab Gundul: ) atawa **Uniwersitèt Oksped** (hurup Arab Gundul: ; ; ) ièlah atu uniwersitèt nyang ada di Oksped, Inggris. Ni uniwersitèt – uniwersitèt paling kolot seantéro alam pengomong basa Inggris. *The Times Higher Education World University Rankings* punya kata bilang, "ni uniwersitèt – uniwersitèt paling ajib di dunia" selamanya tahon 2000-an.

Ni uniwersitèt ada punya 39 kolése ama 4 paséban partikelir. Ni kolése kabèhannya pada gableg dia punya gedong sendèwèk ama pegawéanya. Uniwersitèt Oksped gènèngan rada bèda deri banyak uniwersitèt modèren nyang mana semua mahasiswanya pada tinggal di kampus. Uniwersitèt Oksped kaga' gableg kampus acan, biar kata mah ada berapa tempat ngamprog bakal mahasiswa deri laèn-laèn kolése bakal ngamprog di situ (tuladnya, bibliotik).

Bibliotik Bodelé (dibikin tahon 1602) ièlah Uniwersitèt Oksped punya bibliotik utama, èn atu deri bibliotik paling kolot di Èropa. Sebagé lagi, ni bibliotik – bibliotik paling gedé nomer dua di Kerajaan Rempug abisannya Bibliotik Brit.

## Ruju'an
Uniwersitèt Prinsten

**Uniwersitèt Prinsten** (hurup Arab Gundul: انستيتوت فرينستن; Inggris: *Princeton University*) ièlah atu uniwersitèt perdataan partikelir nyang masup ke Liga Ojot nyang ada di Prinsten, Jèrsi Baru. Ni uniwersitèt dicagakin tahon 1746 di Élisabèt nyang dulunya namanya **Kolèse Jèrsi Baru**. Prinsten ièlah lembaga didikan tinggi nomer empat paling bangkot seantéro Amrik Serèkat èn atu deri sembilan kolèse kolonial nyang dipiagemin sebelonnya Pegerakan Amrik. Ni lembaga, entakonoh, pinda ke Niwarek tahon 1747, entakonoh ke tempat nyang sekarang lat 9 tahon abisannya. Ni resmi jadi uniwersitèt tahon 1896 èn umannya diganti jadi Uniwersitèt Prinsten.

## Ruju'an
Uniwersitèt Singaperbangsa Krawang

**Uniwersitèt Singaperbangsa Krawang** **(UNSIKA)** entu atu kampus negeri di Kabupatèn Krawang, Jawa Kulon. UNSIKA diwangun pas tanggal 2 Pèbuari 1982 ama Yayasan Pembina Perguruan Tinggi Pangkal Perjuangan. Enni kampus dikasi nama Radèn Adipati Singaperbangsa, pengeja kadipatèn Krawang, nyang asmanya Adipati Kertabumi III. UNSIKA ada punya 9 pakultèt èn buka tarbiyah dalem kejuruan, sarjana, èn mahister.

## Ruju'an
Uniwersitèt Stampor

**Uniwersitèt Stampor** (hurup Arab Gundul: اونيورسيتت ستمفورد; Inggris: *Stanford University*) atawa panjangnya **Uniwersitèt Lèlan Stampor Cilik** (hurup Arab Gundul: اونيورسيتت ليلند ستمفورد چيليق; Inggris: *Leland Stanford Junior University*) atawa ringkesnya **Stampor** (hurup Arab Gundul: ستمفورد) ièlah atu uniwersitèt partikelir sampingannya Palo Alto di Kaliporni, di tenga-tenganya Lebak Silikon, barang 60 kilomèter (17 mil) di belah kidul-wètannya San Pransisko èn barang 20 mil di belah lor-kulonnya San Hosé, di Santa Clara County. Lèlan ama Jèn Stampor ngebuka' ni uniwersitèt seari bulan Oktober 1891. Dia pada namain ni uniwersitèt paké nama dia punya anak nama Lèlan Stampor Cilik, nyang wapat pas masing bocah.

## Ruju'an
Uranus

**Uranus** (hurup Arap Gundul: اورانوس; Yunani: Οὐρανός *Ouranós*; simbol:  dan ) nya'entu bintang ider nomor tujuh kalo diurut deri Mataari. Entu nama Uranus diambil deri atu déwa Yunani punya nama *Uranus* (basa Yunani: Οὐρανός *Ouranós*) nyang juga jadi langit punya jèger. Entu Uranus kekeja deri ès sama kaya' Nèptunus. Enni perihal bikin béda ama Mustari ama Johal. Uranus punya kalangan awang-awang isinya entu jat aèr (*hidrogen*) ama hélium, cuman paling gabreg entu ès kaya' aèr, métana, ama amonia. Uranus punya kalangan awang-awang jadi paling nusuk se-Tata Kemataarian, bahnanya atis menanan di situ. Suhu paling atis di Uranus ampé dah 49°K atawa -224&nbsp;°C.

Sama kaya' bintang ider goden laènnya, Uranus ada punya sistim cincin èn banyak bulannya. Uranus punya sistim cincin cumanan lebih kecitan daripada Johal. bintang ider Uranus sumbu puternya miring 90° ampé-ampé dia punya kutub entu sènggolan ama lingkeran ideran mataarinya. Entu punya lantaran, kutub lor ama kidulnya kalo dibayangin kaya' bintang ider Bumi, di Bumi jadi kaya' katulistiwa.

## Ruju'an
Urat

**Urat** (hurup Arab Gundul: اورة; basa ilmiah: *tendon*) ièlah seomplokan jaringan iket jarotan nyang kuat nyang ngebungsel jaringan sepir ama tulang. Ni jaringan cukup stèrek bakal nahan tegangan. Jaringan urat mèmper betul ama cangcangan sendi (*ligamen*) èn cangcangan sepir (*fasia*); tiga-tiganya kebikin deri kolagèn. Cangcangan sendi nyangcangin balung ama laèn balung; cangcangan sepir nyang nyangcang sepir ama sepir. Urat ama sepir pada samenwèrekan bakal nggerak-gerakin waton awak.

## Ruju'an
Uniwersitèt Kèmbrit

**Uniwersitèt Kèmbrit** (hurup Arab Gundul: اونيورسيتت کمبريت; Inggris: *University of Cambridge* atawa *Cambridge University*; Latèn: *Universitas Cantabrigiensis*) atawa **Uniwersitèt Kèmbrid** (hurup Arab Gundul: اونيورسيتت کمبريد) ièlah atu uniwersitèt nyang ada di Kèmbrit, Inggris. Ni uniwersitèt – paling bangkot nomer dua di antéro negara-negara pengomong basa Inggris. Ni – atu deri dunia punya dedengkot tempat belajar.

Ni uniwersitèt ngeharkat jadi atu paguyuban ulama di kota Kèmbrit. Ni mentak awalnya pas tahon 1209 pas ulama pada ninggalin Oksped abisnya gegucelan ama orang situ. Uniwersitèt Oksped ama Kèmbrit sering digero *Oxbridge*, cuman ni bukan atu uniwersitèt sendèwèk, melèngken cuman penggabregan penggeroan ni dua nama uniwersitèt. Uniwersitèt Kèmbrit ama Uniwersitèt Oksped sembabad pentingya bakal Inggris punya sejarah.

Uniwersitèt Kèmbrit biasanya ditaro di peringkat-peringkat lima gedé paling ajib di dunia. Pemeringkatan ama pengujian Kerajaan Rempug pasal dia punya kualitèt ama perdataan juga' monten dia bungbos betul, alaihim dah poko'nya. Wayah gini, Uniwersitèt Kèmbrit gableg ada 18.000 lebi mahasiswa èn kleb gerak badan serènta perkumpulan.

## Ruju'an
Urat bedidang

**Urat bedidang** (hurup Arab Gundul: اورة بديدڠ) atawa **urat wedidang** (hurup Arab Gundul: اورة وديدڠ) atawa **cengklokan** (hurup Arab Gundul: چڠکلوقن) atawa **urat keneng** (hurup Arab Gundul: اورة کنڠ) entu urat nyang ada di bagèan belakang tungké bawah. Ni urat gunanya bakal nyangketin sepir betis, sepir sendal, ama sepir dampal kaki ama tulang pengeja mè' kaki, tulang tungkak.

## Ruju'an
Urugué

**Urugué** (hurup Arab Gundul: اوروݢوى; Spanyol: *Uruguay*) atawa resminya **Kiblik Wètan Urugué** (hurup Arab Gundul: کبليک ويتن اوروݢوى; Spanyol: *República Oriental del Uruguay*) entu negara nyang letaknya di di Amrik Kidul. Ni negara punya hopstad Montébidéo. Ni negara jenggarnya 181.034
km2 (69.898 mi2). Di sono, ada barang 3.286.314 orang nyang tinggal di mari. Adapun dia punya basa resminya entu basa Spanyol ama basa Isarat Urugué.

## Ruju'an
Usbèkistan

**Usbèkistan** (hurup Arab Gundul: اوزبكستان; basa Usbèk: *Oʻzbekiston*, Ўзбекистон) atawa **Negeri Usbèk** (hurup Arab Gundul: نݢرى اوزبک) atawa resminya **Kiblik** **Usbèkistan** (hurup Arab Gundul: کبليک اوزبكستان; basa Usbèk: *Oʻzbekiston Respublikasi*, Ўзбекистон Республикаси) entu atu negara kecempèt rangkep daratan di Asia Sintrem. Ni negara dikulilingin ama lima negara kecempèt juga': Kasakstan di blèlir, Kirgistan di belah lor-wètan, Tajikistan di belah kidul-wètan, Apganistan di bekidul, èn Turkmènistan di belah kidul-kulon. Dia punya hopstad nama Taskèn. Basa Usbèk entu basa nyang paling banyak dipaké ama orang di Usbèkistan, mar basa Rus juga' dipaké ama dingertiin ama banyak orang juga' di sonoh. Basa Tajik juga dipaké jadi basa minoritèt, wabilhusus di Samarkan ama Buhara. Selam entu agama nyang paling banyak di Usbèkistan, èn kebanyakan orang sonoh pada nganut Ahlusunah.

Adapun orang Usbèkistan digeronya **orang Usbèk** (hurup Arab Gundul: اورڠ اوزبک).

## Ruju'an
Usum

**Usum** (hurup Arab Gundul: اوسم) atawa **musim** (hurup Arab Gundul: موسم) ièlah bagèan deri tahon. Banyak kawasan di Bumi nyang gableg empat usum setahon: usum kembang, usum pentèr, usum règès, ama usum salju.

Di berapa kawasan, banyaknya usum bisa roncèt. Tuladnya, di Ostrali punya bagèan tropis (bagèan blèlir Tana Ratu, Ostrali Kulon, èn Wilayah Lor) gableg usum lèpèk ama usum garing. Ni jadi tambahan atawa nama laènnya deri nama-nama usum nyang biasa.

Di tempat-tempat nyang tropis atawa subtropis, ada dua usum: usum ujan (atawa lèpèk atawa muson) ama usum kering. Ni cuman bahnanya ujan nyang berobah deripada suhu.

## Ruju'an
Utan

**Utan** (urup Arab Gundul: اوتن) atawa **Alas** (urup Arab Gundul: ألس) entu daèrah di darat nyang dipenuin ama pu'unan. Pé'an ma'na utan di santèro dunia, gabungin berapa ihwal kaya' kerapetan pu'un, kejangkungan pu'un, pemakéan lahan, kedudukan wèt, èn guna lingkungan. Paguyuban pangan èn pertanian mema'nain utan jadi lahan nyang nyenggar ampé lebih deri separo hèktar nyang diisi ama pepu'unan nyang jangkungan deri 5 mèter èn kuruban kanopi lebih deri 10%, atawa pepu'unan nyang gableg nyampé watesan nyuntrungin *in situ*. Enni ora keitung lahan nyang dipenuin ama pemakéan lahan pertanian atawa kota. Nyuntrungin enni ma'sud, FRA 2020 manggihin kalo utan nyenggar ampé 4,06 miliar hèktar atawa kira-kira 31% deri jenggaran darat nyang ada di dunia di taon 2020.

## Ruju'an
Utarid

**Utarid** (hurup Arap gundul: عطارد; basa Indonésia: *Merkurius*; simbol: ) ya'entu planit paling kecil di Tata Kemataarian èn paling deket ama mataari. Lama puteran kelilingnya entu paling bentaran kalo semisal diukur ama planit nyang laèn-laèn, sebab lama puteran kelilingnya cuman 87,79 ari. Lantaran ama mataari deket sekali, ini planit cuman keliatan pas pentèran soré-soré di belah kulon abis mataari turun ke bawah bumi atawa bisa juga keliatan pas ènjing-ènjing abis maatari keluar pisan di belah wètan.

## Ruju'an
Vanessa Madeline Angel

**Vanessa Madeline Angel** (lair 10 Nopèmber 1966) ya'entu tukang lakon wadon èn mantan tukang pèjèng Inggris. Dia meranin Lisa di rèndèngan pèlem tipi *[[Weird Science|Weird Science]]*. Dia bekèn lantaran meranin Claudia di pèlem *[[Kingpin|Kingpin]]*.

## Ruju'an
Uribang

**Kembang uribang** (bahasa Latin: *Hibiscus rosa-sinensis L.*; hurup Arab Gundul: کمبڠ اوريبڠ) entu pu'unan macem belukar (*Malvaceae*) nyang datengnya deri Asia Wètan èn ngemparag ditanemin jadi pu'unan hias di daèrah tropis èn anak tropis. Kembangnya segaban, warnanya mera berem èn ora' wanginya.

## Ruju'an
Urdun

**Urdun** (hurup Arab Gundul: اردن; basa Arab: الأردن *al-Urdun*) atawa **Jordani** (hurup Arab Gundul: جردانى) atawa **Yordan** (hurup Arab Gundul: يوردان) atawa resminya **Kerajaan Hasimiah Urdun** (hurup Arab Gundul: كراجأن هاشمية اردن; basa Arab: المملكة الأردنية الهاشمية *al-Mamlakah al-Urduniyyah al-Hāsyimiyyah*) entu atu negara di Asia Kulon. Ni negara letaknya di daèrah Sam, di Lingir Wètan Kali Urdun. Urdun watesan ama Arab Saudi di bekidulnya ama blètannya, Irak di belah lor-wètannya, Suriah di lornya, èn Lingir Kulon Palestèn serènta Israèl di bekulonnya. Laot Mati letaknya di sepanjang ni negara punya wates kulon èn ada punya garis lingir 26 km (16 mil) di Telok Agabah, Laot Mèra, nyang misahin Urdun ama Mesir. Aman entu Urdun punya hopstad ama kota paling gedé, baè' èkonominya, pulitiknya, atawa sintrem kebudayaannya.

## Ruju'an
Weladimir Putin

**Weladimir bin Weladimir Putin** (hurup Arab Gundul: ;   ) atawa sokanan digero' Putin entu Ruslan punya persidèn nyang ngelah wayah jabatannya jadi persidèn paling lama abisnya Alèksander Lukasèngko, persidènnya Ruslan Puti.

## Ruju'an
WWE 2K

**WWE 2K** (dulunya bekèn sebagé **WWF/E SmackDown!**, **SmackDown vs. Raw** atawa **WWE**), ya'entu rèrodan deri gim tiru-tiruan gerak badan rèngen propèsionil nyang diluncurin taun 2000. Sarap-sarapannya deri ni rèrodan ya'entu niruin gerak badan rèngen propèsionil, wabilhusus WWE.

## Ruju'an
Wadon Weduk

**Wadon Weduk** (hurup Arab Gundul: وادون ودوق; Inggris: *Wonder Woman*) entu atu jagoan hébat nyang nongol di buku ceritra cèmèn jebrolan DC Comics. Dia atu deri jagoan-jagoan hébat wadon pertama di buku-buku ceritra cèmèn Amrik, èn jagoan hébat wadon nyang bekèn kendiri di dunia. William Moulton Marston, atu ahli kejiwaan nyang nganggep kalu wadon bedebuh ama lanang, ngeja dah tu nyang namanya si Wadon Weduk. Si Wadon Weduk seponggahannya èmang kesawaban ama Tuan Marston punya harim nama Elizabeth Holloway-Marston. Si Wadon Weduk baru nembé nongol di *All-Star Comics # 8* nyang dijebrol bulan Capjigwé 1941. Dia punya buku ceritra cèmèn sorangan nama *Wonder Woman # 1* dijebrolin pas musim parek tahon 1942.

## Ruju'an
Wadon-ama-wadon

**Wadon-ama-wadon** (hurup Arab Gundul: وادون ام وادون) atawa istilah lumbrahnya **lèsbi** (hurup Arab Gundul: لسبى) entu istilah buat piil liwat nyang sama-sama wadon. Ni istilah ngeruju' bakal wadon nyang demen ama wadon juga' secara jisim, sèksuil, perangsaan, atawa rohani.

## Ruju'an
Wadul

**Wadul** (hurup Arab Gundul: وادول; Inggris: *hoax*) maran ke atu hal nyang kaga' bener juntrungannya ama dibikin-bikin. Tuladnya, ada orang nyang ngeja tudingan ngaco ngakunya disala-salain ama orang, atawa makalah nyang ngeja orang gampang percaya kaya'-kaya' bener, padahal mah kaga'.

## Ruju'an
Waja

**Waja** (hurup Arab Gundul: واج) ièlah besi keras nyang dicampur ama karbon èn bisa-bisa ama laèn logem. Ni – kerasan ama kuatan ketimbang besi biasa. Besi nyang gableg lebi deri 1,7% prosèn karbon beratnya entu namanya besi cor. Waja rada laèn ama besi tempa, nyang gableg cuman seemprit karbon atawa malah kaga' acan.

## Ruju'an
Wajiralam

**Wajiralam** (hurup Arab Gundul: وزير اعظم; basa Inggris: *prime minister*; basa Indonésia: *perdana menteri*) ya'entu dedengkotnya para wajir nyang tugasnya mimpin kabinèt atu negara nyang sistimnya sistim parlemènter. Biasanya, nih wajiralam dijabat ama pulitikus, walopun ada juga deri militèr di beberapa negara.

## Ruju'an
Wajiralam Malésia

**Wajiralam Malésia** (hurup Arap gundul: وزيراعظم مليسيا, basa Melayu: *Perdana Menteri Malaysia* ڤردان منتري مليسيا) entu hop guwernemèn Malésia. Orang nyang bisa jadi wajiralam entu kudu jadi anggota parté nyang paling kaga' dapet sokongan deri 112 anggota *Dewan Rakyat Malaysia* (Polksrad Malésia). Udahannya, orang nyang dapet sokongan deri sebagèan besar anggota guwernemèn kudu ngasih tunjuk ke *Yang di-Pertuan Agong* atawa Raja Malésia. Kalo udah ketauan sapa nyang ditunjuk, entu orang bakal dijadiin wajiralam di waktu nyang ditentuin. Wajiralam sekarang entu namanya Anwar Ibrahim nyang ngejabat sederi 24 Nopèmber 2022.

Wajiralam Malésia juga ada punya gelar sendiri nyang biasa disebut *Yang Amat Berhormat* (Betawi: "Nyang Paling Dapetin Tunduk-Hormat").

## Ruju'an
WWE SmackDown

***WWE SmackDown*** atawa mashur digero **Smèkdon** (hurup Arab Gundul: سمکدون) atawa **maèn pangsek** (hurup Arab Gundul: مائن فڠسق) ièlah atu acara hiburan gulet nyang jadi bagèan deri ''World Wrestling Entertainment'' (WWE). Di Amrik Serèkat, *Smackdown* lazim dijennyaabekèn paké **''WWE Friday Night Smackdown''.** *Smackdown!* wayah gini kaga' cuman ditampilin di Amrik, mar juga' di mana-mana negara kaya' Kanada, Ostrali, Britania Gedé, ama Indonésia.

## Ruju'an
Wadon

**Wadon** (hurup Arab Gundul: ) atawa **empuan** (hurup Arab Gundul: ) atawa **cèwè**' (hurup Arab Gundul: ) atawa **cèmè**' (hurup Arab Gundul: ) atawa **bikang** (hurup Arab Gundul: )  entu atu deri dua jenis kelamin manusia nyang ngelah alat ngebiakin kaya' pepuju, indung telor, parji èn deri itu alat pada bisa ngasilin sèl kawin.

## Ruju'an
Walt Disney

**Walter Elias "Walt" Disney** (/ˈdɪzni/; 5 Désèmber 1901 – 15 Désèmber 1966) atawa dibetawiin jadi **Baba Disni** entu atu tukang dagang, tukang bikin gambar cèmèn, mualip, tukang lakon suara, èn juragan pèlem deri Amrik Serèkat. Disni entu atu orang penting di dalem dunia industri pèlem cèmèn Amrik èn ngaur ke mana-mana bagèn dunia. Dia dianggep jadi atu lambang antérobangsa èn tukang congosim. Dia bekèn lantaran dia punya sawaban ama ikut sumbang ke rungkun hiburan selamanya abad ke-20. Barengan ama adè'nya Roy Disney, dia ngeja Pabrik Pèlem Walt Disney (*Walt Disney Productions*). Ni maskepé sekarang bekènnya jadi Maskepé Walt Disney (*The Walt Disney Company*). Dia juga bekèn ama dia punya Disneyland.
Walès

**Walès** (hurup Arab Gundul: والس; basa Inggris: *Wales*; basa Wèles: *Cymru*) atawa **Wèles** (hurup Arab Gundul: ويلس) entu atu negara deri negara nyang empat nyang jadi bagèan deri Kerajaan Rempug. Ni negara ada di bekulonnya Inggris, di blètannya Laot Ir ama Irlan.

Walès entu atu deri gutekan Kèltik di Britani. Orang aslinya Walès, **orang Wèles** (hurup Arab Gundul: اورڠ ويلس), ada punya budaya ama terdisinya sendèwèk. Dia pada gè' juga' gableg basa Kèltiknya sendèwèk, ya'entu basa Wèles. Cuman, èmang kaga' semua orang Wèles gableg ngomong Wèles, mar palingan mah masing dipaké ama 20%-an deri jumblah orang-orang Wèles. Èmang, orang Wèles mah pada udah bisa ngomong Ingggris, hata sebagèan besarnya malah cuman bisa' basa Inggris. Basa Wèles entu juga' jadi basa resmi, selaènnya basa Inggris, èn ada punya status nyang sepantar.

Ada tiga juta orangan nyang tinggal di Walès. Kebanyakannya mah pada tinggal di beludik ama belah kidul-wètannya ni negara. Di ni gutekanla ada dia punya hopstad ama kota paling gedénya, ya'entu Kardip. Adapun kota paling gedé abisnya entu Swansi.

## Ruju'an
Walès Kidul Baru

**Walès Kidul Baru** (hurup Arab Gundul: والس کيدول بارو; Inggris: *New South Wales*) ièlah atu negeri di dalemnya Ostrali. Ni negeri – negeri paling kolot di Ostrali èn malahan kot-kotan digero "Negeri Awal". Deri kabèhan negeri-negeri Ostrali, Walès Kidul Barula nyang gableg penduduk paling ngebadeg. Ni negeri punya hopstad nama Sidni. Sidni entu kota nyang paling gedé di Ostrali.

## Ruju'an
Walèta

**Walèta** (hurup Arab Gundul: ولتة; Malta: *Valletta* [vɐlˈlɛt.tɐ]) entu atuan bestir èn hopstadnya Malta. Ada di pulo utama, antara Bandar Marsamsèt di bekulon ama Bandar Gedé di belètan, dia punya penjogrog di wates bestirnya tahon 2014 ada 6.444 orang. Berales data deri tahon 2020 Eurostat punya, Gutekan Kotaan ama daèrah mètropolitannya nglingkup kabèhan pulo èn gableg penjogrog barang 480.134 orang. Walèta entu hopstad paling ujung kidul Èropa, èn cuman 0,61 km2 (0,24 mi2) nyang jadi hopstad paling kecit di Uni Èropa.

## Ruju'an
Wangsa (èlmu hayat)

**Wangsa** (Latèn: *ordo;* basa Inggris: *order*; hurup Arab Gundul: وڠسا) entu atu trap nyang kedengkèk ama kelas èn beraya. Enni setilah diajarin ama ahli tumbuan Dètselan nama Augustus Quirinus Rivinus dalem penglompokannya atas tumbuan. Karèl Liné entu orang pertama nyang nerepin dalem penglompokan tiga kerajaan gedé: lumbèn (*mineral*), satwa, èn tumbuan dalem dia punya kitab nyang namanya *Systema Naturae*.

## Ruju'an
Warso

**Warso** (hurup Arab Gundul: ;  ) ièlah Polen punya ibu negeri di Kehulubalangan Masowiah. Ni juga' jadi kota paling gedé di entu negara. Ada barang 2.000.000 orang nyang ngejogrog di mari.

## Catetan

## Ruju'an
Warung

**Warung** (hurup Arab Gundul: واروڠ) ièlah usaha kecil punyanya kulawarga nyang bentuknya toko kecil atawa warung madang sederana — setilah "warung" kena dipapagin di Indonésia ama Malésia. Warung entu atu bagèan penting di masarakat Indonésia punya keidupan sari-sarian.

## Ruju'an
Warung A&W

**Warung A&W** (hurup Arab Gundul: واروڠ ا.و.) atawa bekèn juga' sebagé **Warung Allen & Wright** (hurup Arab Gundul: واروڠ الن ان وريت; Inggris: ***Allen & Wright Restaurants***) nya'entu warung tinggal madang Amrik nyang hasnya entu berger, *root beer*, ama *root beer float*. Warung A&W udah ada di mana-mana di Indonésia.

## Ruju'an
Warung minum

**Warung minum** (hurup Arab Gundul: واروڠ مينوم; Indonésia: *bar*) atawa **warung tèlèr** (hurup Arab Gundul: واروڠ تيلر) ièlah tempat atawa méja nyang nanjain aèr serani kaya' bir, aèr anggur, liker, ama koktil bakal diminum di situ.

## Ruju'an
Warung tinggal madang

**Warung tinggal madang** (hurup Arab Gundul: واروڠ تڠݢل مادڠ; basa Indonésia: *restoran cepat saji*; basa Inggris: *fast food restaurant*) atawa **warung makan cepet** (hurup Arab Gundul: واروڠ ماکن چفت) atawa **warung madang cepet saji** (hurup Arab Gundul: واروڠ ماکن چفت ساجى) entu warung madang nyang nyajiin makanan tinggal madang èn ada punya méja pengladènan buat ngladènin pelanggannya. Digero 'warung tinggal madang' sebab èmang kita kesitu kaga' perlu ngebestèl-bestèl ama nungguin orang masaknya lagi, tinggal mili langsung madang. Atu tulad warung tinggal madang nyang paling mashur ya'entu Mèkdi ama Ka'èpci.

## Ruju'an
Wasaniah

**Wasaniah** (hurup Arab Gundul: وثنية) entu artinya entu nyang ada punya sikap tentang sembah-sembih patung atawa atu benda, kaya' gambar sesembahan kaya' dewa atawa sembah sana-sini mirip kaya' ibadah, contonya: ngormatin nyang kaga'-kaga' selaèn deripada Allah. Dalem agama Ibrahimiah, semua hal-hal tentang wasaniah entu entong dilakon.

## Ruju'an
Wangsa Saèléndra

**Wangsa Saèléndra** (IAST: *Śailēndra*, amprogan deri kata basa Sangsekerta *Śaila* ama *Indra*, nyang artinya "Raja Gunung") ièlah nama wangsa nyang kesawaban Indu nyang nembénya abad ke-8 M di Jawa, nyang pemerèntahannya nengerin kebrojolan lagi dalem hal budaya di ni daèrah. Orang-orang Saèléndra entu tukang ngojok-ojokin ajaran Buda Mahayana ama banyak pating ngebangun tugu-tugu Buda di Tana Datar Kedu di Jawa Tenga ampé pada merontok ngejeprah, sala satunya entu stupa nyang segedubrag gedénya di Barabudur (Borobudur), nyang sekarang jadi Tempat Budèl Dunia UNESCO.
Wanuatu

**Wanuatu** (hurup Arab Gundul: وانوواتو; Bislama: *Vanuatu*; Inggris: *Vanuatu*; Prasman: *Vanuatu*) atawa resminya **Kiblik Wanuatu** (hurup Arab Gundul: کبليک وانوواتو; Bislama: *Ripablik blong Vanuatu*; Inggris: *Republic of Vanuatu*; Prasman: *République de Vanuatu*) entu negara nyang letaknya di di Oséani. Ni negara punya hopstad Por Wila. Ni negara jenggarnya 12.189
km2 (4.706 mi2). Di sono, ada barang 307.815 orang nyang tinggal di mari. Adapun dia punya basa resminya entu basa Bislama, basa Inggris, ama basa Prasman.

## Ruju'an
Wasiat Anyar

**Wasiat Anyar** atawa **Perjangjèan Baru** entu ponggahan kedua deri Serani punya kanun Bèbel. Di ni kitap, pating dijelasin dah tu Nabi Isa punya ajaran, serènta juga' kejadian-kejadia di jaman abad-abad pertama Serani. Wasiat Anyar punya natar, nya'entu ponggahan pertama Serani punya Bèbel, digero sebagé **Wasiat Kolot**, nyang utamanya berales Kitab Mugadas Ibrani; èn digabreg jadi orang Serani punya kitab suci.
Wasiat Kolot

**Wasiat Kolot** atawa **Perjangjèan Lama** entu ponggahan pertama deri Serani punya kanun Bèbel, nyang utamanya berales 24 kitab deri Kitab Mugadas Ibrani, atu omplokan suhup Ibrani kolot èn juga' Aram bakal Bani Israèl. Adapun ponggahan kedua deri Serani punya Bèbel – nama **Wasiat Anyar** nyang diserat paké basa Yunani Koiné.
Wasilah silaturahmi

**Wasilah silaturahmi** (hurup Arab Gundul: وسيلة صلة الرحم) atawa galib digero' **média sosial** (hurup Arab Gundul: ميديا سوسيال) entu atu baturan digital (*platform digital*) nyang ngasi kegampangan bakal dia punya pemaké bakal sili tanggep-tanggepan atawa ngedumanin kontèn kaya' tulisan, potrèt, tongtonan, èn atu baturan digital nyang ngasi kemudahan bakal nglakonin juntrungan kemasarakatan bakal saben pemakénya. Wasilah silaturahmi juga' atu wasilah bakal silaturahmi atu sama laèn liwat dalem-jala (*online*) nyang ngeja orang pada bisa tanggep-tanggepan sonder kewates tempat èn waktu.

## Asal-muasal kata
Adapun dalem basa Betawi dipilih diterjemahinnya "wasilah silaturahmi" berales ama guna asalnya, sebab asal gunanya èmang dikeja bakal ngasi gampang atawa jadi wasilah bakal silaturahmi ama orang laèn, nyang sebelonnya kewates ama tempat èn waktu.

## Ruju'an
Watikan

**Watikan** (hurup Arab Gundul: واتيكان; basa Itali: *Vaticano*) atawa **Kota Watikan**  (hurup Arab Gundul: كوتا واتيكان) atawa **Negeri Kota Watikan** (hurup Arab Gundul: نݢرى كوتا واتيكان; basa Itali: *Stato della Città del Vaticano*) entu atu negeri daulat merdéka èn negara paling kecit di dunia, cuman 0,49 km2 doang luasnya. Ni negara bener-bener dicempèt ama Itali èn atu deri tiga negara di dunia nyang ada dicempèt ama atu negara (selaènnya San Marino èn Lésoto). Sebagé lagi, ni negara – atu-atunya negara nyang jadi cempètan kota, ya'entu cempètan kota Roma, hopstadnya Itali.

Kota Watikan entu sintremnya Gerèja Katolik Romèn èn dia punya guwernemèn, nama **Tahta Kudus** (hurup Arab Gundul: تخت قدس). Hop negaranya entu Baba atawa Paus, nyang juga' Uskup Roma èn hop Gerèja Katolik Romèn. Baba nyang sekarang entu Baba Pransiskus, nyang aslinya kerdinal Jorge Mario Bergoglio èn kepili pas 13 Maret 2013.

## Ruju'an